SET ปิดเช้าบวก 6 จุด นลท.เก็งกำไรหุ้นพื้นฐานดี-กลุ่มเทคโนโลยี
SET ปิดเช้าบวก 6 จุด นลท.เก็งหุ้นพื้นฐานดี-เทคโนโลยีหนุน แนวโน้มช่วงบ่ายคาดว่าตลาดฯ น่าจะยังแกว่งไซด์เวย์ให้แนวต้าน 1,695 จุด แนวรับ 1,670-1,680 จุด
29 มี.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยในช่วงเช้าแกว่งไซด์เวย์ อิงทางแดนบวกตาม Sentiment ตลาดหุ้นในต่างประเทศ จากความคาดหวังการเจรจาเพื่อยุติสงครามระหว่างรัสเซียและยูเครนจะมีทางออก รวมถึงยังมีแรงซื้อในหุ้นกลุ่มที่ได้ประโยชน์จากราคาน้ำมันปรับตัวลงเข้ามาช่วยประคองตลาดด้วย เช่น หุ้นกลุ่มเติบโตสูง เทคโนโลยี เป็นต้น
สำหรับแนวโน้มตลาดหุ้นไทยในช่วงบ่ายคาดว่าน่าจะแกว่งไซด์เวย์ ลดช่วงบวกลง เนื่องจากนักลงทุนคงรอดูการประชุมคณะกรรมการนโยบายการเงิน (กนง.) วันพรุ่งนี้ และธนาคารแห่งประเทศไทย (ธปท.) รายงานภาวะเศรษฐกิจไทย ในวันที่ 31 มี.ค.นี้ ให้แนวต้าน 1,695 จุด แนวรับ 1,670-1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
EA มูลค่าการซื้อขาย 1,836.38 ล้านบาท ปิดที่ 97.50 บาท เพิ่มขึ้น 2.00 บาท
AOT มูลค่าการซื้อขาย 1,584.49 ล้านบาท ปิดที่ 66.00 บาท เพิ่มขึ้น 0.50 บาท
JMT มูลค่าการซื้อขาย 1,468.84 ล้านบาท ปิดที่ 72.50 บาท เพิ่มขึ้น 3.00 บาท
PTTEP มูลค่าการซื้อขาย 1,189.64 ล้านบาท ปิดที่ 149.50 บาท ลดลง 1.50 บาท
JMART มูลค่าการซื้อขาย 1,162.83 ล้านบาท ปิดที่ 57.50 บาท เพิ่มขึ้น 1.50 บาท